El Reglament (UE) 1303/2013 del Parlament Europeu i del Consell, de 17 de desembre, pel qual s'estableixen les disposicions comunes relatives al Fons Europeu de Desenvolupament Regional (FEDER), al Fons Social Europeu (FSE), al Fons de Cohesió, al Fons Europeu Agrícola de Desenvolupament Rural (FEADER) i al Fons Europeu Marítim i de la Pesca (FEMP), i pel qual s'estableixen les disposicions generals relatives a aquests fons i, per tant, defineix les disposicions generals aplicables a les intervencions comunitàries en el sector de la pesca i el sector aqüícola.
El Reglament (UE) núm. 508/2014, del Parlament Europeu i del Consell, de 15 de maig de 2014, relatiu a l'ajut al Fons Europeu Marítim i de Pesca, i pel qual es deroguen els Reglaments (CE) 2328/2003, (CE) 861/2006, (CE) 1198/2006, i (CE) 791/2007 del Consell, i el Reglament (UE) 1255/2011 del Parlament Europeu i del Consell estableixen les bases reglamentàries del FEMP per les mesures de desenvolupament sostenible de la pesca i l'aqüicultura i les mesures relacionades amb la comercialització i transformació.
El Programa Operatiu per Espanya del Fons Europeu Marítim i de la Pesca per al període de programació 2014-2020, aprovat per la Comissió Europea, mitjançant la Decisió de data 13 de novembre de 2015, estableixen els instruments financers per a l'aplicació les mesures del FEMP.
En el marc normatiu i programa operatiu esmentats, l'Ordre ARP/353/2016, de 23 de desembre, va aprovar les bases reguladores dels ajuts que estableix el Fons Europeu Marítim i de la Pesca, que van ser modificades mitjançant l'Ordre ARP/21/2018, de 27 de febrer.
Aquestes bases reguladores cal adaptar-les a la normativa entrada en vigor amb posterioritat a la seva publicació.
És el cas de la regulació de la protecció de dades de caràcter personal, que s'adapta a la Llei orgànica 3/2018, de 5 de desembre, de Protecció de dades de caràcter personal i garantia dels drets digitals, i la publicació de l'Ordre PDA/20/2019, de 14 de febrer, sobre les condicions per a la posada en funcionament de la tramitació electrònica, que fa necessari modificar alguns aspectes del procediment de tramitació i adaptar certs apartats de la norma a la nova normativa en matèria de tramitació electrònica.
Consegüentment, d'acord amb l'article 92 del Text refós de la Llei de finances públiques de Catalunya, aprovat mitjançant Decret legislatiu 3/2002, de 24 de desembre, a proposta de la Direcció General de Pesca i Afers Marítims, i en ús de les atribucions que m'han estat conferides,
Modificació de l'article 2 de l'Ordre ARP/353/2016, de 23 de desembre.
Es modifica l'article 2 que passa a tenir la redacció següent:
"Aprovar el procediment de tramitació telemàtica de sol·licituds d'ajut per a les mesures que figuren en l'annex 2, i notificació de la resolució corresponent, que figura en l'annex 3."
Modificació de l'apartat 7.1 de l'annex 1 de l'Ordre ARP/353/2016, de 23 de desembre.
Es modifica l'apartat 7.1 de l'annex 1 que queda redactat de la manera següent:
"Les sol·licituds per acollir-se als ajuts s'han de presentar per mitjans telemàtics des de la pàgina web http://seu.gencat.cat o http://agricultura.gencat.cat/ca/tramits/ajuts/ d'acord amb el procediment que estableix l'annex 3 d'aquesta Ordre.
Les sol·licituds presentades fora del termini establert a la convocatòria no s'admetran a tràmit".
Supressió de l'apartat 7.2 de l'annex 1 de l'Ordre ARP/353/2016, de 23 de desembre.
Es suprimeix l'apartat 7.2 de l'annex 1.
S'afegeix un apartat 8.8. a l'annex 1 de l'Ordre ARP/353/2016, de 23 de desembre.
S'afegeix una apartat 8.8 en l'annex 1 que queda redactat de la manera següent:
"8.8 Els actes de tràmit que hagi de notificar l'òrgan instructor o el concedent es notificaran a les persones interessades mitjançant la seva publicació al Tauler electrònic de l'Administració de la Generalitat de Catalunya [URL], o bé per notificació individual.
Aquest avís no té efectes de notificació i serveix als únics efectes d'informar el potencial beneficiari de quan s'efectuarà aquesta notificació que tindrà lloc amb els mitjans esmentats."
Modificació de l'apartat 14.4. de l'annex 1 de l'Ordre ARP/353/2016, de 23 de desembre.
Es modifica l'apartat 14.4. de l'annex que queda redactat de la manera següent:
Dins el termini establert en la convocatòria per a justificar l'ajut, caldrà presentar la documentació següent:
a) Per mitjans exclusivament telemàtics, des de la pàgina web http://seu.gencat.cat/ i d'acord amb el procediment establert en l'annex 3:
Sol·licitud de pagament de l'ajut
Compte justificatiu que inclourà:
Una memòria explicativa del compliment de la finalitat de l'acció, activitat o projecte subvencionat, amb indicació de les activitats realitzades i dels resultats obtinguts.
2.2 Una memòria econòmica sobre el cost de les activitats realitzades, on hi consti:
- Una relació classificada de les despeses de l'activitat, amb identificació del creditor, número de la factura o document de valor probatori equivalent en el tràfic mercantil, l'import, la data d'emissió i, si escau, la data de pagament.
- Si la subvenció s'atorga d'acord amb un pressupost, s'ha de presentar una liquidació on s'indiquin i, si s'escau, es motivin les desviacions respecte al pressupost inicial.
b) Presencialment, preferentment en les dependències de la Direcció General de Pesca i Afers Marítims, sense perjudici de fer ús de la resta de mitjans que preveu la Llei 39/2015, d'1 d'octubre, i la Llei 26/2010, de 3 d'agost:
Factures originals o els documents probatoris equivalents en el tràfic jurídic mercantil o amb eficàcia administrativa i la documentació acreditativa del pagament consistent en certificació del banc o extracte bancari del compte des del qual s'han emès els pagaments i els rebuts bancaris de les transferències o dels càrrecs bancaris efectuats, les lletres vençudes, els xecs, els pagarés i els rebuts del proveïdors; en el cas de pagaments en efectiu, documentació acreditativa de la percepció de l'import per part del creditor.
Els justificants han d'indicar amb tota claredat a quins conceptes del pressupost es refereixen.
Les factures originals seran segellades per l'òrgan gestor amb la indicació de la subvenció atorgada una vegada se n'hagi donat la conformitat.
Es suprimeix l'apartat 14.5 de l'annex 1 de l'Ordre ARP/353/2016, de 23 de desembre.
Es modifica l'apartat 18 relatiu a la protecció de dades, que queda redactat de la manera següent:
18.1 Les dades personals dels beneficiaris podran ser tractades per organismes nacionals i de la Unió Europea relacionats amb les obligacions de les administracions relatives a la gestió, control i auditoria, així com de seguiment i avaluació.
A aquests efectes, assisteixen als beneficiaris els drets establerts en el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques respecte del tractament de dades personals i la lliure circulació d'aquestes dades i pel qual es deroga la Directiva 95/46/CE (Reglament general de protecció de dades), i la Llei Orgànica 3/2018, de 5 de desembre, de Protecció de Dades Personals i garantia dels drets digitals.
18.2 D'altra banda, els beneficiaris i les entitats col·laboradores, si s'escau, en el cas que l'objecte de la subvenció inclogui el tractament de dades de caràcter personal, han de complir amb la normativa corresponent, tot adoptant i aplicant les mesures de seguretat previstes per la normativa europea esmentada en l'apartat anterior."
S'afegeix un apartat 19 en relació al règim de publicitat dels ajuts amb el redactat següent:
Els ajuts concedits es faran públics en la seu electrònica de la Generalitat http://seu.gencat.cat i al web http://agricultura.gencat.cat/beneficiarisajuts, fent ús dels mitjans electrònics establerts.
Així mateix, els beneficiaris figuraran en la llista d'operacions publicada de conformitat amb l'article 119.2 del Reglament (UE) 508/2014.
Aquests ajuts estan sotmesos al règim de transparència i al sistema de control i sancions establert en el Reglament (UE) núm. 508/2014, del Parlament Europeu i del Consell."
Modificació del títol de l'apartat 8 de l'annex 3 de l'Ordre ARP/353/2016, de 20 de desembre.
Es modifica el títol de l'apartat 8 de l'annex 3, que passa a tenir la redacció següent: